สถานการณ์ผู้ติดเชื้อโควิด-19 ในกรุงเทพมหานครมีแนวโน้มลดลง ขณะที่การสอบสวนโรคเชิงรุกงานเลี้ยงวันเกิด พบผู้ป่วยเพิ่ม 30  ราย
นายแพทยท์วิชาญ ปาวัน ผู้อำนวยการสถาบันป้องกันควบคุมโรคเขตเมือง (สปคม.)  เปิดเผยสถานการณ์ผู้ติดเชื้อโควิด-19 ในกรุงเทพมหานคร พบผู้ป่วยต่อเนื่องทุกวัน แต่มีแนวโน้มลดลง ซึ่งเป็นสัญญาณที่ดี พร้อมระบุตัวเลขผู้ป่วยที่เพิ่มขึ้นในช่วงสัปดาห์ที่ผ่านมา เกิดจากกลุ่มก้อนการระบาดที่เกี่ยวข้องกับกรณีงานเลี้ยงวันเกิดและพนักงานในร้านอาหารของห้างสรรพสินค้าแห่งหนึ่ง ส่วนการสุ่มตรวจโรงงานสถานประกอบการครอบคลุมทั้งโรงงานขนาดเล็ก ขนาดกลางและขนาดใหญ่  ที่มีแรงงานต่างด้าวจำนวนมากของกรุงเทพมหานครในพื้นที่ 5 เขต ได้แก่ เขตบางขุนเทียน บางบอน หนองแขม บางแคและภาษีเจริญ รวม 40 โรงงาน พบผู้ติดเชื้อในโรงงาน 4 แห่ง ในเขตบางขุนเทียน บางบอนและภาษีเจริญ  สำหรับการติดเชื้อในชุมชน พบประปรายในชุมชนที่มีแรงงานต่างด้าวอาศัยอยู่โดยเฉพาะในเขตบางขุนเทียนและบางบอน ซึ่งผู้ป่วยรายใหม่ส่วยใหญ่มีประวัติเชื่อมโยงกับผู้ป่วยรายก่อนหน้าและเดินทางไปในสถานที่เสี่ยง พร้อมย้ำว่าผู้ติดเชื้อที่มีประวัติเชื้อโยงกับกลุ่มเพื่อนและการสัมผัสใกล้ชิดเป็นที่มาทำให้ตรวจพบผู้ติดเชื้อเพิ่มขึ้นนั้น แสดงให้ถึงความละลวมในการใช้มาตรการควบคุมโควิด-19  ขอย้ำให้ทุกคนระมัดระวังไม่นำตนไปเองไปยังจุดเสี่ยง นายแพทยท์วิชาญ กล่าวเพิ่มเติมว่า ในส่วนกรณีงานเลี้ยงวันเกิด 2 กลุ่ม ที่เชื่อมโยงกันขณะนี้มีผู้ติดเชื้อสะสมแล้ว 30 ราย และมีผู้ติดเชื้อใหม่เพิ่ม 1 ราย โดยสถานการณ์การติดเชื้อกลุ่มดังกล่าวถือว่าเริ่มนิ่งแล้วแต่ยังต้องเฝ้าระวังต่อไป และถือเป็นบทเรียนที่สำคัญ ที่จะต้องช่วยกันป้องกันไม่ให้กิดการติดเชื้อในวงกว้าง พร้อมย้ำว่า ความรับผิดชอบต่อตนเองและสังคมเป็นเรื่องที่สำคัญ